ai4bharat/Pralekha huggingface dataset:
फाइनेंस कमीशन
15वें वित्त आयोग ने छत्तीसगढ़ के शहरी स्थानीय निकायों के प्रतिनिधियों से मुलाकात की
 के प्रतिनिधियों से भेंट की।
आयोग को जानकारी दी गई कि :
· संविधान की 12वीं अनुसूची में परिकल्पित 18 में से 15 कार्यों को छत्तीसगढ़ में शहरी स्थानीय निकायों को हस्तांतरित कर दिया गया है।
· छत्तीसगढ़ में कुल 168 शहरी स्थानीय निकाय हैं, जिनमें से 13 नगर निगम, 44 नगर परिषदें और 111 नगर पंचायते हैं।
दूसरे एसएफसी  की सिफारिशों के अनुसार राज्य के शुद्ध कर राजस्वों के 1.85 प्रतिशत को यूएलबी को हस्तांतरित करने की सिफारिश की गई, जिसे छत्तीसगढ़ सरकार द्वारा स्वीकार कर लिया गया है। छत्तीसगढ़ सरकार के अनुसार, तीसरे एसएफसी ने अपनी रिपोर्ट सितम्बर, 2018 में सौंप दी थी, जो वर्तमान में विचाराधीन है।
14वें वित्त आयोग ने 2015-20 की अवधि के लिए छत्तीसगढ़ को बुनियादी अनुदान के रूप में 1270.33 करोड़ रुपये की राशि  हस्तांतरित करने और 317.58 करोड़ रुपये की राशि  कार्य निष्पादन अनुदान के रूप में हस्तांतरित करने की सिफारिश की है।
आयोग ने पाया कि कुल 18 कार्यों में से तीन को अब तक यूएलबी को हस्तांतरित किया जाना बाकी है। तीन कार्यों  को यूएलबी को न सौंपे जाने का कारण पूछा जा सकता है।
आयोग यह भी जानना चाहता था कि क्या विज्ञापन एवं मनोरंजन कर को जीएसटी में सम्मिलित किए जाने से यूएलबी को किसी प्रकार के राजस्वों की हानि हुई, बशर्ते कि उन्हें स्थानीय निकायों द्वारा नहीं लगाया गया हो और वे उसी सीमा में हों। आयोग यह भी जानना चाहता था कि इस प्रकार करों को सम्मिलित किये जाने से यूएलबी को होने वाली राजस्व की कमी को पूरा करने के लिए क्या किसी तरह की क्षतिपूर्ति की व्यवस्था की गई है।
इस दौरान रायपुर, बिलासपुर और जगदलपुर के नगर निगमों, कुम्हारी और बलौदाबाजार के नगर परिषदों और चारामा, लोरमी और जरही नगरपालिकाओं के प्रतिनिधि उपस्थित थे।
इस दौरान जिन मुद्दों पर चर्चा की गई, उनमें नक्सल प्रभावित क्षेत्रों में कर संग्रह, ठोस अपशिष्ट प्रबंधन, सीवेज उपचार, जल निकायों का संर क्षण और कई अन्य मुद्दों का समाधान करने के लिए अमृत के तहत अधिक धनराशि का आवंटन शामिल है। विभिन्न योजनाओं के तहत निर्मित बुनियादी ढांचे के संचालन और रखरखाव के लिए भी धनराशि की मांग की गई।
आयोग ने यूएलबी के प्रतिनिधियों द्वारा उजागर की गई सभी समस्याओं का संज्ञान लिया और केंद्र सरकार को अपनी सिफारिशों में उनका समाधान किये जाने का वादा किया।
रक्षा मंत्रालय
भारतीय नौसेना के युद्धपोत आईएनएस कृपाण को उपहार स्वरुप वियतनाम को सौंपा गया
“आज का सौंपने का समारोह भारत और वियतनाम के बीच गहरी दोस्ती और सामरिक साझेदारी का प्रतीक है। यह पहला अवसर है जब भारत किसी मित्र विदेशी देश को पूर्ण-परिचालित युद्धपोत उपहार स्वरूप सौंप रहा है। यह बात इस अवसर को और भी महत्वपूर्ण बनाती है।'' - एडमिरल आर हरि कुमार, नौसेना प्रमुख
राष्ट्र के लिए 32 साल की शानदार सेवा पूरी करने के बाद, भारतीय नौसेना जहाज कृपाण को भारतीय नौसेना से सेवामुक्त कर दिया गया है और आज वियतनाम के कैम रैन में वियतनाम पीपुल्स नेवी  को सौंप दिया गया है। आईएनएस कृपाण को सेवामुक्त करने और वीपीएन को सौंपने के समारोह की अध्यक्षता नौसेना प्रमुख एडमिरल आर हरि कुमार और वीपीएन के डिप्टी कमांडर-इन-चीफ और चीफ ऑफ स्टाफ रियर एडमिरल फाम मान्ह हंग ने की।
1991 में भारतीय सेना में कमीशन होने के बाद से ही आइएनएस कृपाण, भारतीय नौसेना के पूर्वी बेड़े का एक अभिन्न अंग रहा है और पिछले 32 वर्षों में कई ऑपरेशनों में इसने भाग लिया है। लगभग 12 अधिकारियों और 100 नाविकों द्वारा संचालित यह जहाज 90 मीटर लंबा और 10.45 मीटर चौड़ा है और इसकी अधिकतम मालवाहक क्षमता 1450 टन है। जहाज को आज संपूर्ण हथियारों से लैस वियतनाम पीपुल्स नेवी को सौंप दिया गया है।
इस अवसर पर संबोधित करते हुए एडमिरल आर हरि कुमार ने कहा कि “भारतीय नौसेना के सबसे बेहतरीन और सबसे लंबे समय तक सेवा देने वाले युद्धपोतों में से एक कृपाण को सम्मानित वियतनाम पीपुल्स नेवी को सौंपने के समारोह का हिस्सा बनना मेरे लिए बहुत सम्मान की बात है। भारतीय नौसेना की ओर से, यहां उपस्थित सभी विशिष्ट अतिथियों का गर्मजोशी से स्वागत करना मेरे लिए गौरव की बात है। वियतनाम पीपुल्स नेवी को कृपाण का हस्तांतरण भारत के वसुधैव कुटुंबकम - एक पृथ्वी, एक परिवार, एक भविष्य के जी20 नीति के अनुरूप है”।
भारतीय नौसेना से वियतनाम पीपुल्स नेवी को आईएनएस कृपाण का स्थानांतरण हिंद महासागर क्षेत्र में भारतीय नौसेना की 'पसंदीदा सुरक्षा भागीदार' होने का प्रतीक है और यह निश्चित रूप से दोनों नौसेनाओं के बीच मौजूदा द्विपक्षीय संबंधों को मजबूत करने के लिए उत्प्रेरक का काम करेगा।
एमजी/एमएस/पीएस/एजे
(Visitor Counter : 324
वाणिज्य एवं उद्योग मंत्रालय
भारत और यूरोपीय संघ ने विश्व व्यापार संगठन के सुधारों के बारे में मिलकर काम करने की अपनी प्रतिबद्धता की पुष्टि की
श्री गोयल और श्री डोंब्रोव्स्की ने सभी मुद्दों के बारे में समन्वय तलाशकर मौजूदा भारत-यूरोपीय संघ और एफटीए वार्ताओं में तेजी लाने पर जोर दिया
श्री गोयल और श्री डोंब्रोव्स्की ने व्यापार, निवेश और लचीली आपूर्ति श्रृंखलाओं पर कार्यकारी समूह-3 की सह-अध्यक्षता की
केन्द्रीय वाणिज्य एवं उद्योग, वस्त्र, उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने लोगों के लिए काम करने वाली अर्थव्यवस्था के लिए उत्तरदायी यूरोपीय आयोग के कार्यकारी उपाध्यक्ष और व्यापार के लिए यूरोपीय आयुक्त श्री वाल्डिस डोंब्रोव्स्की ने सभी मुद्दों के बारे में समन्वय तलाशकर मौजूदा भारत-यूरोपीय संघ एफटीए वार्ताओं में तेजी लाने की जरूरत पर जोर दिया। भारत-यूरोपीय संघ व्यापार और प्रौद्योगिकी परिषद  की पहली मंत्रिस्तरीय बैठक के अवसर पर दोनों नेताओं के बीच द्विपक्षीय बैठक से हटकर इस बारे में चर्चा हुई। इस बैठक में दोनों पक्षों के वरिष्ठ अधिकारी भी शामिल हुए।
द्विपक्षीय चर्चाओं के दौरान इन नेताओं ने दोनों पक्षों के बीच लंबे समय से चल रही साझेदारी का स्मरण किया और लोकतंत्र तथा नियम-आधारित अंतर्राष्ट्रीय प्रणालियों के प्रति अपनी प्रतिबद्धता को और मजबूत बनाने के लिए मिलकर काम करने की आवश्यकता पर जोर दिया। उन्होंने संतुलित और सार्थक परिणामों के लिए बाजार पहुंच सहित आपसी संवेदनशीलता पर उचित विचार-विमर्श करने के बाद सभी मुद्दों के बारे में समन्वय तलाशते हुए मौजूदा एफटीए वार्ताओं में तेजी लाने की जरूरत पर भी जोर दिया, जिससे दोनों पक्षों की अर्थव्यवस्थाओं और रोजगार को भी प्रोत्साहन मिलेगा।
दोनों पक्षों ने विवाद समाधान तंत्र, कृषि और मत्स्य पालन पर सब्सिडी, ई-कॉमर्स स्थगन के साथ-साथ घरेलू कानूनों से संबंधित मुद्दों सहित विश्व व्यापार संगठन  सुधारों के लिए साझा प्राथमिकताओं पर एकसाथ काम करने की अपनी प्रतिबद्धता की पुष्टि की। दोनों पक्षों ने सहमति पर आधारित समाधानों को आगे बढ़ाने के लिए अपने साझा लक्ष्यों का निर्माण करने की जरूरत को स्वीकार किया। इससे भारत के साथ-साथ विकासशील देशों के बड़े हिस्सों में लाखों लोगों के लिए आजीविका और खाद्य सुरक्षा में योगदान मिलेगा। उन्होंने आशा व्यक्त की कि उनके संयुक्त प्रयास आगामी विश्व व्यापार संगठन के मंत्रिस्तरीय सम्मेलन में सार्थक समाधान खोजने में समर्थ होंगे।
इस बैठक के बाद कार्यकारी समूह-3 के हितधारकों की बैठक आयोजित की गई, जिसकी सह-अध्यक्षता श्री पीयूष गोयल और श्री वाल्डिस डोंब्रोव्स्की ने की। इस बैठक में भारत और यूरोपीय संघ का प्रतिनिधित्व करने वाले हितधारकों ने भाग लिया। कार्य समूह-3 ने व्यापार, निवेश और लचीली आपूर्ति श्रृंखलाओं पर ध्यान केंद्रित किया। यूरोपीय संघ के पक्ष में बिजनेस यूरोप, डिजिटल यूरोप, फूड ड्रिंक्स यूरोप, कोपा-कोगेका, ईएफपीआईए और एसीईए सहित प्रमुख यूरोपीय औद्योगिक निकायों के प्रतिनिधि शामिल थे। इस बैठक में भाग लेने वाले भारतीय व्यापारिक नेताओं के प्रतिनिधिमंडल ने रसायन, धातु, कपड़ा, डिजिटल बुनियादी ढाँचे और इस्पात सहित विभिन्न क्षेत्रों का प्रतिनिधित्व किया, जबकि कृषि-खाद्य उद्योग, समुद्री/लॉजिस्टिक जैसे अन्य क्षेत्रों के प्रतिनिधियों ने इस बैठक में वर्चुअली रूप से भाग लिया।
सामाजिक न्याय एवं अधिकारिता मंत्रालय
इंडिया एजिंग रिपोर्ट 2023 ने भारत में बुजुर्गों की देखभाल में महत्वपूर्ण अंतर्दृष्टि प्रस्तुत की
यूएनएफपीए  भारत ने इंटरनेशनल इंस्टीट्यूट फॉर पॉपुलेशन साइंसेज  के सहयोग से बहुप्रतीक्षित "इंडिया एजिंग रिपोर्ट 2023" प्रस्तुत किया। यह रिपोर्ट भारत में बुजुर्गों की देखभाल से जुड़ी चुनौतियों, अवसरों और संस्थागत प्रतिक्रियाओं पर प्रकाश डालती है, क्योंकि भारत जनसांख्यिकीय बदलाव की ओर बढ़ रहा है, भारत में बुजुर्गों की संख्या बढ़ रही है।
रिपोर्ट संयुक्त रूप से सामाजिक न्याय और अधिकारिता मंत्रालय के सचिव सौरभ गर्ग और यूएनएफपीए की भारत प्रतिनिधि और कंट्री डायरेक्ट भूटान सुश्री एंड्रिया एम. वोज्नार द्वारा जारी की गई।
इंडिया एजिंग रिपोर्ट 2023 भारत में वृद्ध व्यक्तियों की जीवन स्थिति और कल्याण की गहन समीक्षा करती है। यह भारत में लॉन्गिट्यूडिनल एजिंग सर्वे , 2017-18, भारत की जनगणना, भारत सरकार द्वारा जनसंख्या अनुमान  तथा संयुक्त राष्ट्र आर्थिक और विश्व जनसंख्या संभावना 2022 से उपलब्ध नवीनतम डेटा का लाभ उठाता है ताकि एक अद्यतन परिप्रेक्ष्य प्रदान किया जा सके।
सामाजिक न्याय और अधिकारिता मंत्रालय के सचिव श्री सौरभ गर्ग ने कहा, "जैसे-जैसे भारत की उम्र बढ़ रही है यह सुनिश्चित करना जरूरी है कि हमारी बुजुर्ग आबादी को स्वस्थ, सम्मानजनक और पूर्ण जीवन जीने के लिए आवश्यक देखभाल और सहायता मिले।" "इंडिया एजिंग रिपोर्ट 2023 इस लक्ष्य को प्राप्त करने के लिए एक मूल्यवान रोडमैप प्रदान करती है और मैं सभी हितधारकों से इसकी सिफारिशों को लागू करने के लिए मिलकर काम करने का आग्रह करता हूं।"
यूएनएफपीए के भारत प्रतिनिधि और भूटान की कंट्री यरेक्टर सुश्री एंड्रिया एम. वोज्नार ने टिप्पणी की, “यह व्यापक रिपोर्ट विद्वानों, नीति निर्माताओं, कार्यक्रम प्रबंधकों और बुजुर्गों की देखभाल में शामिल सभी हितधारकों के लिए एक मूल्यवान संसाधन है। वृद्ध व्यक्तियों ने समाज में महत्वपूर्ण योगदान दिया है और वे अपनी भलाई सुनिश्चित करने के लिए हमारे सर्वोत्तम प्रयासों से कम के पात्र नहीं हैं।''
रिपोर्ट के प्रमुख निष्कर्षों में बुजुर्गों की भलाई से संबंधित सहित विभिन्न विश्लेषण सहित निम्न बातें शामिल हैं :
- वरिष्ठ नागरिकों की विशिष्ट स्वास्थ्य देखभाल आवश्यकताओं को पूरा करने के लिए वृद्धावस्था देखभाल में वृद्धि।
- बुजुर्ग आबादी के स्वास्थ्य, वित्तीय सशक्तिकरण और क्षमता निर्माण की आवश्यकताओं को पूरी करने वाली अनेक सरकारी योजनाएं और नीतियां।
- समुदाय-आधारित संगठन कंप्यूटर और इंटरनेट उपयोग सत्रों के माध्यम से डिजिटल सशक्तिकरण में सक्रिय रूप से लगे हुए हैं।
- बुजुर्गों के कल्याण के लिए नीतियों को आकार देने के लिए समर्पित मंत्रिस्तरीय समितियाँ।
- आनंदपूर्ण उम्र बढ़ने, सामाजिक सहायता, वृद्धाश्रम और बुजुर्गों के साथ दुर्व्यवहार के बारे में जागरूकता अभियान के लिए कॉर्पोरेट प्रयास।
- संपूर्ण इंडिया एजिंग रिपोर्ट 2023 तक पहुंचने के लिए कृपया [वेबसाइट लिंक] पर जाएं।
वेबसाइट - https://india.unfpa.org/en
सूचना और प्रसारण मंत्रालय
गोवा में 51वें इफ्फी महोत्सव के प्रमुख खंड “इंडियन पैनोरमा” का उद्घाटन
शुरुआती फीचर फिल्म के तौर पर “सांड की आंख” का प्रदर्शन हुआ
गुजराती फिल्म “पांचीका” शुरुआती गैर-फीचर फिल्म
51वें भारतीय अंतर्राष्ट्रीय फिल्म महोत्सव  के प्रमुख खंड “भारतीय पैनोरमा” का उद्घाटन आज गोवा में फीचर और गैर-फीचर फिल्मों के निर्देशकों और ज्यूरी सदस्यों की मौजूदगी में किया गया।
इस महोत्सव में हिस्सा लेने के लिए ज्यूरी के साथ-साथ, फीचर और गैर-फीचर फिल्मों के कलाकारों और क्रू का भी अभिनंदन किया गया।
गैर-फीचर खंड का शुभारंभ करने वाली फिल्म "पांचीका" के निर्देशक अंकित कोठारी ने अपनी फिल्म का परिचय, दोस्ती की एक कहानी के रूप में दिया। ये फिल्म गुजरात में, कच्छ के छोटे रण के नमक पहाड़ों में रहने वाली दो सात साल की लड़कियों के बारे में है और कैसे उनकी दोस्ती जातिवाद से लड़ती है।
फीचर खंड का आगाज करने वाली फिल्म “सांड की आंख” के निर्देशक तुषार हीरानंदानी ने इस मौके पर कहा कि, “ये फिल्म उत्तर प्रदेश के एक गांव में रहने वाली दो दादियों चंद्रो और प्रकाशी तोमर की कहानी है जो अपनी बेटियों को प्रोत्साहित करने के लिए एक स्थानीय शूटिंग रेंज जाना शुरू करती हैं और शार्प शूटर्स के तौर पर प्रत्येक 352 पदक जीतती हैं।” इस फिल्म से बतौर निर्देशक अपनी शुरुआत करने वाले तुषार ने इसे सफल बनाने के लिए निर्माताओं का भी धन्यवाद किया।
51वें भारतीय अंतर्राष्ट्रीय फिल्म महोत्सव के प्रमुख खंड “भारतीय पैनोरमा” के लिए कुल 23 फीचर और 20 गैर फीचर फिल्मों को चुना गया है।
ये चुनी गई फिल्में 16 से 24 जनवरी 2021 तक नौ दिन, गोवा में चलने वाले इस फिल्म महोत्सव के दौरान सभी पंजीकृत दर्शकों और प्रतिनिधियों के लिए बड़े पर्दे पर दिखाई जाएंगी।
देश भर की बेहतरीन फिल्मों को प्रस्तुत करने वाला भारतीय पैनोरमा खंड क्षेत्रीय और प्रतिभाशाली फिल्मकारों को बढ़ावा देने के लिए एक उत्कृष्ट मंच साबित हुआ है।एमजी/एएम/जीएसब/डीवी
(Visitor Counter : 187
प्रधानमंत्री कार्यालय
आइए हम उत्साह बनाए रखें और अपने युवाओं को खेल के मैदान पर उपलब्धियां हासिल करने के लिए प्रेरित करें: प्रधानमंत्री
प्रधानमंत्री श्री नरेन्द्र मोदी ने कहा है कि आइए हम उत्साह बनाए रखें और अपने युवाओं को खेल के मैदान पर उपलब्धियां हासिल करने के लिए प्रेरित करें।
दूरदर्शन न्यूज के एक ट्वीट के जवाब में प्रधानमंत्री ने कहा;
"यह ट्वीट आपको खुशी प्रदान करेगा।
आइए हम उत्साह बनाए रखें और अपने युवाओं को खेल के मैदान पर उपलब्धियां हासिल करने के लिए प्रेरित करें।"
जनजातीय कार्य मंत्रालय
श्री अर्जुन मुंडा 07 अक्टूबर, 2023 को झारखंड के जमशेदपुर में आदि महोत्सव का उद्घाटन करेंगे
आदि महोत्सव में जनजातीय कला, हस्तशिल्प, प्राकृतिक उत्पाद और स्वादिष्ट व्यंजन के साथ देश भर के जनजातीय समुदाय द्वारा उगाए गए मिलेट्स भी शामिल होंगे
केंद्रीय जनजातीय कार्य मंत्री श्री अर्जुन मुंडा 7 अक्टूबर को झारखंड के जमशेदपुर में आदि महोत्सव-राष्ट्रीय जनजातीय महोत्सव- का उद्घाटन करेंगे। आजादी का अमृत महोत्सव के उपलक्ष्य में 7 से 16 अक्टूबर 2023 तक जनजातीय कार्य मंत्रालय के भारतीय जनजातीय सहकारी विपणन विकास संघ  द्वारा मेगा कार्यक्रम का आयोजन किया जा रहा है। इस महोत्सव में केंद्रीय जनजातीय कार्य राज्य मंत्री श्रीमती रेणुका सिंह सरुता और श्री बिश्वेश्वर टुडू के साथ अन्य गणमान्य व्यक्ति भीभाग लेंगे।
आदि महोत्सव जनजातीय कार्य मंत्रालय की एक वार्षिक पहल है जो जनजातीय उद्यमिता, शिल्प, संस्कृति, व्यंजन, वाणिज्य और सदियों पुरानी पारंपरिक कला की भावना का उत्सव मनाती है। यह देश भर की जनजातियों की समृद्ध और विविध विरासत को प्रदर्शित करने के लिए एक मंच के रूप में कार्य करती है। 150 से अधिक स्टॉलों के साथ, इस कार्यक्रम में जनजातीय कला, हस्तशिल्प, प्राकृतिक उत्पाद और स्वादिष्ट व्यंजन शामिल होंगे। यह महोत्सव विशेष रूप से कमजोर जनजातीय समूहों  और वन धन केंद्र लाभार्थियों सहित लगभग 336 जनजातीय कारीगरों और कलाकारों की मेजबानी करेगा।
संगीत, कला, चित्रकला और व्यंजनों के अलावा, आदि महोत्सव कारीगरों से मिलने, उनके जीवन जीने के तरीके के बारे में जानने और जनजातीय संस्कृति व परंपराओं की गहरी समझ हासिल करने का अवसर प्रदान करता है। चूंकि 2023 को 'अंतर्राष्ट्रीय पोषक अनाज वर्ष' के रूप में घोषित किया है, इसलिए आदि महोत्सव में देश भर के जनजातीय समुदायों द्वारा उगाए गए मिलेट्स का भी प्रदर्शन किया जाएगा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 189.63 करोड़ से अधिक टीके लगाए जा चुके हैं
भारत में सक्रिय मरीजों की संख्या 19,719 है
सक्रिय मामलों की दर 0.05 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 3,010 लोग स्वस्थ हुए,अब तक स्वस्थ हुए कुल लोगों की संख्या 4,25,47,699 है
पिछले 24 घंटों में 3,275 नए मामले सामने आए
दैनिक सक्रिय मामलों की दर 0.77 प्रतिशत है
साप्ताहिक सक्रिय मामलों की दर 0.78 प्रतिशत है
अब तक 83.93 करोड़ जांच की जा चुकी हैं,बीते चौबीस घंटों में 4,23,430 जांच की गई
रक्षा मंत्रालय
एयर मार्शल सूरज कुमार झा, एवीएसएम ने एयर ऑफिसर इंचार्ज कार्मिक का कार्यभार संभाला
एयर मार्शल सूरज कुमार झा,अति विशिष्ट सेवा मेडल,ने 1 अगस्त 2021 को वायु सेना मुख्यालय में एयर ऑफिसर इन चार्ज, कार्मिक का प्रभार ग्रहण किया। एयर मार्शल को सूरज कुमार झा को 8 जून 1984 को भारतीय वायुसेना के फाइटर स्ट्रीम में कमीशन प्रदान किया गया था। 37 साल के करियर में एयर ऑफिसर ने 2900 घंटे से अधिक समय तक उड़ान भरी है, जिसमें भारतीय वायुसेना के विभिन्न लड़ाकू विमानों पर अभियान संबंधी उड़ान शामिल है।
अपने करियर के दौरान एयर ऑफिसर कई महत्वपूर्ण पदों पर रहे हैं। वह एक फ्रंट-लाइन फाइटर स्क्वाड्रन के कमांडिंग ऑफिसर रहे और उन्होंने एक प्रमुख फाइटर बेस की कमान भी संभाली। एयर वाइस मार्शल के रूप में उन्होंने एयर ऑफिसर कमांडिंग एडवांस हेडक्वार्टर, कॉलेज ऑफ एयर वारफेयर के कमांडेंट, आईडीएस मुख्यालय में इंटीग्रेटेड डिफेंस स्टाफ के असिस्टेंट चीफ और रक्षा मंत्रालय के अंतर्गत सैन्य मामलों के नवीन स्थापित विभाग में संयुक्त सचिव  की प्रतिष्ठित जिम्मेदारियां शामिल थी। वर्तमान पद संभालने से पहले एक एयर मार्शल के रूप में वह वायु सेना मुख्यालय में वायुसेना उप प्रमुख थे। एयर मार्शल डिफेंस सर्विसेज स्टाफ कॉलेज वेलिंगटन के पूर्व छात्र हैं।
एयर मार्शल की सेवा के सम्मान में उनको 1999 में कारगिल ऑपरेशन के लिए मेंशन-इन-डिस्पैचेज़ और 2021 में अति विशिष्ट सेवा मेडल से सम्मानित किया गया।
एमजी/एएम/एबी
(Visitor Counter : 394
वाणिज्य एवं उद्योग मंत्रालय
श्री पीयूष गोयल ने भारत-ब्रिटेन एफटीए वार्ताओं पर चर्चा करने के लिए ब्रिटेन की विदेश मंत्री सुश्री केमी बडेनोच से मुलाकात की
दोनों मंत्रियों ने वर्तमान में जारी भारत-ब्रिटेन एफटीए वार्ताओं के प्रति अपनी प्रतिबद्धता की पुष्टि की
भारत-ब्रिटेन एफटीए दोनों देशों के बीच रोजगारों, निवेशों और निर्यात को बढ़ावा देगा
केंद्रीय वाणिज्य एवं उद्योग मंत्री श्री पीयूष गोयल और ब्रिटेन की अंतरराष्ट्रीय व्यापार विदेश मंत्री सुश्री केमी बडेनोच, एमपी ने भारत-ब्रिटेन एफटीए वार्ताओं पर चर्चा करने के लिए आज नई दिल्ली में मुलाकात की। भारत-ब्रिटेन एफटीए वार्ताओं और द्विपक्षीय व्यापार एवं आर्थिक संबंधों के दायरे पर चर्चा की गई। दोनों मंत्रियों ने वर्तमान में जारी भारत-ब्रिटेन एफटीए वार्ताओं के प्रति अपनी प्रतिबद्धता की पुष्टि की जो दोनों देशों के बीच रोजगारों, निवेशों और निर्यात को बढ़ावा देने की पूरी क्षमता को प्रकट करेगी। यह दर्ज किया गया कि भारत-ब्रिटेन एफटीए वार्ताओं का छठा दौर वर्तमान में नई दिल्ली में जारी है। बातचीतों की स्थिति पर संतोष व्यक्त करते हुए इस पर सहमति जताई गई कि वार्ता को अति शीघ्र संपन्न करने के उद्वेश्य से इसे आगे भी जारी रखा जाएगा। दोनों मंत्रियों ने वार्ताकारी टीम से पारस्परिकता और एक दूसरे की संवेदनशीलताओं के सम्मान के लिए तथा एक संतुलित, आपसी रूप से लाभदायक, निष्पक्ष और न्यायसंगत परिणाम के सिद्धांत पर आधारित परस्पर समायोजन की भावना से मतभेदों को दूर करने के लक्ष्य के साथ एकजुट होकर काम करने का आग्रह किया।
द्विपक्षीय बैठक के बाद, दोनों मंत्रियों ने भारत और ब्रिटेन के व्यवसायियों के साथ परस्पर बातचीत की। वाणिज्य एवं उद्योग मंत्री श्री पीयूष गोयल ने उल्लेख किया कि भारत और ब्रिटेन के निवेश और आर्थिक संबंध पहले से ही मजबूत हैं और पिछले कुछ वर्षों के दौरान उनमें और वृद्धि हुई है। भारत ने अपनी विकास गाथा को आगे बढ़ाने के लिए एक निर्यात केंद्रित कार्यनीति अपनाई है जो समावेशी तथा टिकाऊ है। भारत सरकार ने पीएलआई स्कीम, राष्ट्रीय अवसंरचना पाइपलाइन, विकास वित्त संस्थान एवं गैर कार्यनीतिक क्षेत्र पीएसयू के निजीकरण सहित कई नीतियां बनाई हैं तथा सुधार लागू किए हैं। इसके अतिरिक्त, प्रक्रियाओं और अनुमोदनों के डिजिटलीकरण, प्रक्रियाओं के सरलीकरण, पुराने एवं अप्रचलित कानूनों की समाप्ति आदि सहित व्यवसाय करने की सुगमता से संबंधित कई पहल की गई है। उन्होंने भारत और ब्रिटेन के उद्योगपतियों से दोनों देशों की आर्थिक समृद्धि के लिए इन पहलों का लाभ उठाने का अनुरोध किया।
आयुष
राजस्थान, झारखंड और ओडिशा में तीन नए आयुष अस्पताल बनाए गए, 306 आयुष अस्पतालों का उन्नयन
आयुष मंत्रालय के राज्य मंत्री  श्रीपद नाइक ने कहा है कि वर्तमान सरकार के 100 दिनों के अंदर राजस्थान, झारखंड और ओडिशा में तीन नए आयुष अस्पतालों का निर्माण किया गया है और 306 आयुष अस्पतालों का उन्नयन किया गया है। 11,980 अस्पतालों और प्राथमिक स्वास्थ्य केंद्रों में आवश्यक दवाओं की आपूर्ति की जा रही है। इससे 2.9 करोड़ मरीजों को लाभ होगा। आयुष केंद्रों के निकट स्थित 2853 प्राथमिक स्वास्थ्य केंद्रों को दवाओं व अन्य सुविधाओं की समय-सीमा में विस्तार दिया गया है। इससे 64.6 लाभ मरीज लाभान्वित होंगे। श्री नाइक वर्तमान सरकार के 100 दिनों के दौरान आयुष मंत्रालय की उपलब्धियों पर मीडिया को संबोधित कर रहे थे। आयुष विभाग के सचिव श्री राजन वैद्य कटोच व मंत्रालय के वरिष्ठ अधिकारी इस अवसर पर उपस्थित थे।
श्री नाइक ने कहा कि आयुष प्रक्रियाओँ के लिए मंत्रालय बीमा के विस्तार पर विचार कर रहा है। 19 आयुष पैकेजों को पीएम - जीएवाई में शामिल करने के प्रस्ताव को अंतिम रूप दिया जा चुका है। अन्य आयुष चिकित्सा सेवाओं के लिए भी बीमा को विस्तार देने संबंधी दिशा-निर्देशों को भी अंतिम रूप दिया जा चुका है।
आयुष मंत्री ने कहा कि 2019-20 के दौरान आयुष्मान भारत योजना के तहत 4200 आयुष स्वास्थ्य और आरोग्य केंद्रों को संचालित करने का लक्ष्य निर्धारित किया गया है। राज्यों द्वारा दिए गए प्रस्तावों की जांच के बाद 1754 स्वास्थ्य और आरोग्य केंद्रों को मंजूरी दी जा चुकी है तथा 1037 स्वास्थ्य और आरोग्य केंद्रों के लिए धनराशि जारी की जा चुकी है।
श्री नाइक ने कहा कि राष्ट्रीय आयुष मिशन के अंतर्गत राज्यों व केंद्रशासित प्रदेशों को 325 करोड़ रुपये की धनराशि जारी की गई है। औषधीय पौधों की खेती करने से संबंधित 17 राज्यों के प्रस्तावों को मंजूरी दी गई है। 6500 हेक्टेयर क्षेत्र में 36 करोड़ रुपये की लागत से औषधीय पौधों की खेती की जाएगी। इससे 3000 किसानों को लाभ मिलेगा। राष्ट्रपिता की 150वीं जयंती के अवसर पर 02 अक्टूबर, 2019 से अगले एक साल तक 150 मेगा प्राकृतिक चिकित्सा शिविर आयोजित किए जाएंगे।
आयुष मंत्री ने कहा है कि बिम्सटेक के सदस्य देश भारत में बिम्सटेक आयुर्वेद और पारंपरिक औषधि विश्वविद्यालय की संयुक्त रूप से स्थापना करने पर सहमत हुए हैं। औषधि की पारंपरिक प्रणाली तथा होम्योपैथिक के क्षेत्र में भारत ने गाम्बिया और गिनी के साथ समझौते किए हैं। भारत और चीन ने 12 अगस्त, 2019 को एक सहमति पत्र पर हस्ताक्षर किए हैं।
अगले दो वर्षों के लिए आयुष प्रणाली में अनुसंधान के लिए 490 करोड़ रुपये की धनराशि निर्धारित की गई है। महाराष्ट्र के गढ़चिरौली जिले के प्राथमिक स्वास्थ्य केंद्रों में प्रजनन और बाल स्वास्थ्य  विषय पर आयुर्वेद हस्तक्षेप पर अनुसंधान किया जा रहा है। अनुसंधान कार्यक्रम में 10,000 गर्भवती महिलाओं को शामिल किया गया है।
श्री नाइक ने कहा कि केंद्रीय आयुर्वेद, युनानी और सिद्धा अनुसंधान परिषदों ने 110 सूत्रीकरण तथा 60 रोग-स्थितियों की निदान संबंधी सुरक्षित होने की पुष्टि की है। मंत्रालय के अंतर्गत 10 राष्ट्रीय संस्थान नए कीर्तिमान बना रहे हैं। राष्ट्रीय आयुर्वेद संस्थान, जयपुर के उन्नयन का कार्य जारी है और इसके दूसरे कैंपस के लिए 1.37 एकड़ भूमि के अधिग्रहण को अंतिम रूप दिया जा चुका है।
सूचना और प्रसारण मंत्रालय
हिचकॉकियन थ्रिलर 'इंकॉग्निटो' एक मोटेल रिसेप्शनिस्ट की कहानी दिखाती है: #MIFFDialogue पर रवि मुप्पा
हिचकॉकियन थ्रिलर 'इंकॉग्निटो' के निर्देशक रवि मुप्पा ने आज #MIFFDialogue में बताया कि यह एक मोटेल रिसेप्शनिस्ट की कहानी है, जो मेहमानों के छिपे हुए दृश्यों को कैप्चर करता है और अतिरिक्त रुपये कमाने के लिए इसे इंटरनेट पर बेचता है।
रवि ने आगे कहा, "मैं पूरी तरह से समर्थक के दृष्टिकोण से एक कहानी बताना चाहता था, इसलिए मैंने एक पतित चरित्र चुना। फिल्म की इस तरह आगे बढ़ती है कि दर्शक नायक के साथ सहानुभूति रखने लगते हैं।"
उन्होंने कहा यह फिल्म संदेश देने की जगह नैतिक और अनैतिक कामों के बीच एक रेखा खींचने की सोच रखती है, जिसकी कहानी व्यक्तिपरक है और एक व्यक्ति से दूसरे व्यक्ति में अलग-अलग होती है।
'इंकॉग्निटो' फिल्म के बारे में:
निर्देशक: रवि मुप्पा
निर्माता: रवि मुप्पा
लेखक: रवि मुप्पा
डीओपी: अजीम मुल्लान
संपादक: कोणार्क सक्सेना
निदेशक के बारे में:
रवि मुप्पा मुंबई स्थित एक पटकथा लेखक/निर्देशक हैं। उन्होंने "स्त्री ", "बाला " व "द फैमिली मैन " जैसी समीक्षकों की ओर से सराही गई और व्यावसायिक रूप से सफल फिल्में बनाई हैं। उन्होंने एक लघु फिल्म, "वालू" की पटकथा लिखी थी, जो रेत माफिया से संबंधित है और इसे ऑस्टिन फिल्म फेस्टिवल  में प्रदर्शित किया गया था। उन्होंने भारत में सबसे बड़े स्ट्रीमिंग प्लेटफॉर्म के लिए आधे घंटे की सीरिज "द सबस्टिट्यूट" का निर्माण किया था और इसे बेचा है। वर्तमान में रवि मुप्पा "द मैड किंग" नामक एक पीरियड व्यंग्य सीरिज का सह-निर्माण कर रहे हैं।
एक लेखक व निर्देशक के रूप में 'इंकॉग्निटो' उनकी पहली फिल्म है।
सारांश
इनकॉग्निटो एक हिचकॉकियन थ्रिलर है। यह एक अकेले मोटेल रिसेप्शनिस्ट के बारे में है, जो छिपे हुए कैमरे से अपने मेहमानों के वीडियो बनाकर इंटरनेट पर बेचकर अतिरिक्त पैसा कमाता है। लेकिन जब उसके सामने मेहमान के रूप में एक ऐसी लड़की आती है, जिसकी तस्करी की जा रही है, वह आंतरिक चेतना का सामना करता है।
हमारा मानना है कि आप जैसे फिल्म-प्रेमियों के प्रशंसा भरे शब्दों से ही अच्छी फिल्में चलती हैं। हैशटैग #AnythingForFilms / #FilmsKeLiyeKuchBhi और # MIFF2022 का उपयोग करके सोशल मीडिया पर फिल्मों के लिए अपने प्रेम को साझा करें। और हाँ, फ़िल्मों के लिए प्रेम बढाएं ! किस # MIFF2022 फिल्म ने आपके दिल की धड़कन को बढाया या कम किया ? हैशटैग #MyMIFFLove . का उपयोग करके दुनिया को अपनी पसंदीदा एमआईएफएफ फिल्मों के बारे में बताएं यदि आप कहानी से प्रभावित हैं, तो संपर्क करें! क्या आप फिल्म या फिल्म निर्माता के बारे में अधिक जानना चाहेंगे? विशेष रूप से, क्या आप पत्रकार या ब्लॉगर हैं जो फिल्म से जुड़े लोगों से बात करना चाहते हैं? पीआईबी आपको उनसे जुड़ने में मदद कर सकता है, हमारे अधिकारी महेश चोपडे से +91-9953630802 पर संपर्क करें। आप हमें miff.pib[at]gmail[dot]com पर भी लिख सकते हैं। इस समारोह के महामारी- बाद के पहले संस्करण के लिए, फिल्म प्रेमी इस उत्सव में ऑनलाइन भी भाग ले सकते हैं। https://miff.in/delegate2022/hybrid.php?cat=aHlicmlk पर एक ऑनलाइन प्रतिनिधि  के रूप में निशुल्क पंजीकरण कराएं । जब भी उपलब्ध हों तब प्रतियोगिता की फिल्में यहां देखी जा सकती हैं ।
Follow us on social media: @PIBMumbai /PIBMumbai /pibmumbai pibmumbai[at]gmail[dot]com